ᱩᱱᱱᱤ ᱢᱮᱨᱤ

ᱩᱱᱱᱤ ᱢᱮᱨᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱡᱟᱹᱥᱛᱤ ᱠᱟᱛᱮ ᱢᱟᱞᱟᱭᱟᱞᱚᱢ ᱯᱷᱤᱞᱢ ᱨᱮ ᱠᱟᱹᱢᱤᱭᱟ᱾ ᱩᱱᱤ ᱫᱚ ᱛᱮᱞᱩᱜᱩ, ᱛᱟᱢᱤᱞ ᱟᱨ ᱠᱟᱱᱱᱟᱰᱟ ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱫᱤᱯᱟ ᱥᱠᱨᱤᱱ ᱧᱩᱛᱩᱢ ᱮ ᱵᱮᱵᱷᱟᱨ ᱟᱠᱟᱫᱼᱟ᱾

ᱱᱤᱡᱮᱨᱟᱜ ᱡᱤᱭᱚᱱ
ᱩᱱᱱᱤᱢᱮᱨᱤ ᱫᱚ ᱑᱒ ᱢᱟᱨᱪ ᱑᱙᱖᱒ ᱥᱟᱞᱮ ᱨᱮ ᱚᱜᱚᱥᱴᱤᱱ ᱯᱷᱟᱨᱱᱟᱱᱰᱮᱥ ᱟᱨ ᱵᱷᱤᱠᱴᱳᱨᱤᱭᱟ ᱴᱷᱮᱱ ᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱥᱮᱱᱴ ᱛᱮᱨᱮᱥᱟ ᱠᱚᱱᱵᱷᱮᱱᱴ ᱥᱠᱩᱞ, ᱮᱨᱱᱟᱠᱩᱞᱚᱢ ᱠᱷᱚᱱ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ᱾ ᱩᱱᱤ ᱫᱚ ᱡᱳᱥᱮᱯᱷ ᱢᱟᱨᱴᱤᱱ ᱧᱩᱛᱩᱢ ᱛᱮ ᱢᱤᱫ ᱵᱚᱭᱦᱟ ᱢᱮᱱᱟᱭ ᱛᱟᱭᱟ᱾ ᱩᱱᱤ ᱫᱚ ᱯᱮ ᱥᱮᱨᱢᱟ ᱩᱢᱮᱨ ᱠᱷᱚᱱ ᱠᱞᱟᱥᱤᱠᱟᱞ ᱮᱱᱮᱡ ᱮ ᱪᱮᱫ ᱮᱦᱚᱵ ᱞᱮᱫ ᱛᱟᱦᱮᱸᱫ᱾ ᱟᱡᱤᱡ ᱟᱭᱳ ᱫᱚ ᱢᱤᱫ ᱵᱮᱞᱮᱴ ᱴᱨᱩᱯ ᱮ ᱢᱟᱹᱞᱤᱠ ᱮᱫ ᱛᱟᱦᱮᱸᱫ ᱟᱨ ᱩᱱᱤ ᱫᱚ ᱥᱤᱧᱚᱛ ᱟᱨ ᱵᱟᱦᱨᱮ ᱫᱤᱥᱚᱢ ᱨᱮ ᱟᱹᱰᱤ ᱜᱟᱱ ᱥᱴᱮᱡᱽ ᱨᱮᱭ ᱯᱟᱨᱯᱷᱚᱨᱢ ᱞᱮᱫ ᱛᱟᱦᱮᱸᱫ᱾

ᱩᱱᱤ ᱫᱚ ᱑᱒ ᱢᱟᱨᱪ ᱑᱙᱘᱒ ᱥᱟᱞᱮ ᱨᱮ ᱮᱨᱱᱟᱠᱩᱞᱚᱢ ᱨᱮ ᱥᱮᱱᱴ ᱮᱞᱵᱚᱨᱴ ᱠᱚᱞᱮᱡᱽ ᱨᱮᱱᱤᱡ ᱢᱤᱫ ᱯᱨᱚᱯᱷᱮᱥᱚᱨ ᱨᱮᱡᱳᱭ ᱥᱟᱶ ᱮ ᱵᱟᱯᱞᱟ ᱮᱱᱟ, ᱟᱨ ᱩᱱᱠᱩ ᱨᱤᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱱᱤᱨᱢᱟᱞ ᱢᱮᱱᱟᱭ ᱛᱟᱠᱚᱣᱟ᱾ ᱩᱱᱠᱩᱣᱟᱜ ᱠᱚᱲᱟ ᱜᱤᱫᱽᱨᱟᱹ ᱱᱤᱨᱢᱟᱞ ᱫᱚ ᱨᱟᱱᱡᱤᱱᱤ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱟᱨ ᱩᱱᱠᱩ ᱨᱤᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱨᱤᱦᱟᱱ ᱢᱮᱱᱟᱭ ᱛᱟᱠᱚᱣᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Unnimary at MSI